Diari Oficial de la Generalitat Valenciana


Sumari del DOGV 9502, del 31-12-2022 (2022/13232)

ACORD de 23 de desembre de 2022, del Consell, pel qual es prorroga la vigència del Pla Integral de Residus de la Comunitat Valenciana, aprovat pel Decret 55/2019, de 5 d'abril, del consell, pel qual s'aprova la revisió del Pla Integral de Residus de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9502

Data del DOGV
:   31-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13971


Data del document
:   23-12-2022

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Acord

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * residu

ACORD de 23 de desembre de 2022, del Consell, pel qual es prorroga la vigència del Pla Integral de Residus de la Comunitat Valenciana, aprovat pel Decret 55/2019, de 5 d'abril, del consell, pel qual s'aprova la revisió del Pla Integral de Residus de la Comunitat Valenciana. [2022/13821]  
La Llei 7/2022, de 8 d'abril, de residus i sòls contaminats per a una economia circular, estableix l'obligació que les comunitats autònomes mantinguen actualitzat el seu pla regional de gestió de residus.  
  
Recentment, s'ha publicat en el Diari Oficial de la Generalitat Valenciana, d'1 de desembre de 2022, la nova Llei 5/2022, de 29 de novembre, de la Generalitat, de residus i sòls contaminats per al foment de l'economia circular a la Comunitat Valenciana.  
Addicionalment, el Pla estatal marc de residus (PEMAR), de competència estatal, ha iniciat el seu procediment de revisió. Aquest document de planejament estatal es va tramitar de manera paral·lela a l'actual Pla integral de residus de la Comunitat Valenciana.  
Per tot això, és procedent, amb posterioritat a la publicació de la nova llei autonòmica de residus i d'acord amb la revisió actualment en marxa del Pla estatal marc de residus, l'inici del procediment de revisió i actualització del Pla integral de residus de la Comunitat Valenciana.  
  
No obstant l'anterior i mentre aquest procés es desenvolupe, és necessari prorrogar, per acord del Ple del Consell, el Pla integral de residus de la Comunitat Valenciana, aprovat pel Decret 55/2019, de 5 d'abril, del Consell, la vigència del qual finalitza el 31 de desembre de 2022, fins a l'entrada en vigor del nou Pla de residus de la Comunitat Valenciana, tot això de conformitat amb l'article 4 de l'annex de l'esmentat text legal.  
Per tot el que s'ha exposat, vist l'article 4 de l'annex del Decret 55/2019, de 5 d'abril, a proposta de la consellera d'Agricultura, Desenvolupament Rural, Emergència Climàtica i Transició Ecològica, conformement al que estableix l'article 28.c de la Llei 5/1983, de 30 de desembre, del Consell, i amb la deliberació prèvia del Consell, en la reunió del dia 23 de desembre de 2022,  
  
  
ACORDE  
  
Prorrogar la vigència del Pla integral de residus de la Comunitat Valenciana, aprovat pel Decret 55/2019, de 5 d'abril, del Consell, fins al 31 de desembre de 2023.  
  
  
DISPOSICIÓ FINAL  
  
Única. Publicació i entrada en vigor  
El present Acord es publicarà en el Diari Oficial de la Generalitat Valenciana i entrarà en vigor el dia 1 de gener de 2023.  
  
València, 23 de desembre de 2022  
  
La consellera secretaria  
AITANA MAS MAS